ananddey/assamese-wiki-corpus huggingface dataset:
অঞ্জলী ভৰদ্বাজ

অঞ্জলী ভৰদ্বাজ (, জন্ম-১৯৭৩) হৈছে এগৰাকী ভাৰতীয় সমাজকৰ্মী৷ তেখেতে স্বচ্ছতা আৰু দায়বদ্ধতা-জড়িত সামাজিক বিষয়সমূহত মাত মাতি আহিছে৷ অঞ্জলী ভৰদ্বাজ নাগৰিকৰ তথ্যৰ অধিকাৰৰ ৰাষ্ট্ৰীয় অভিযানৰ (NCPRI) সহ-আহ্বায়ক৷ আনহাতে সতৰ্ক নাগৰিক সংগঠনৰ প্ৰতিষ্ঠাপক সদস্য৷ ইয়াৰোপৰি তথ্যৰ অধিকাৰ, লোকপাল, অভিযোগ নিষ্পত্তিকৰণ, খাদ্যৰ অধিকাৰ আদি বিষয়ৰ লগত তেখেত জড়িত৷ ২০২১ চনত আমেৰিকাৰ ৰাজ্যিক বিভাগে তেখেতক আন্তঃৰাষ্ট্ৰীয় দুৰ্নীতিনিবাৰক চেম্পিয়ন বঁটাৰে সন্মানীত কৰিছে৷

শিক্ষা

দিল্লী বিশ্ববিদ্যালয়ৰ অধীনস্থ লেডী শ্ৰীৰাম কলেজৰ পৰা ভাৰদ্বাজে কলা শাখাত স্নাতক ডিগ্ৰী অৰ্জন কৰে৷ ইয়াৰ পিছত অক্সফ'ৰ্ড বিশ্ববিদ্যালয়ৰ পৰা বিজ্ঞান শাখাত স্নাতকোত্তৰ ডিগ্ৰী অৰ্জন কৰে৷ দিল্লী স্কুল অৱ ইক'নমিকছৰ পৰাও তেখেতে স্নাতকোত্তৰ ডিগ্ৰী অৰ্জন কৰে৷

কৰ্ম

১৯৯৯ চনৰ পৰাই অঞ্জলী ভৰদ্বাজ ভাৰতৰ তথ্য অধিকাৰ আন্দোলনৰ লগত জড়িত হৈ আছে৷ দায়বদ্ধতা আৰু স্বচ্ছতাৰ বিষয়ত তেখেত অতি সৰৱ৷ তেখেত "এনচিপিআৰআই"ৰ সহ-আহ্বায়ক৷ তেখেতৰ দীৰ্ঘম্যাদী প্ৰয়াসৰ দুটামান পৰিণতি হৈছে ২০০৫ চনৰ তথ্যৰ অধিকাৰ আইনৰ প্ৰৱৰ্তন, ২০১১ চনৰ হুইছল ব্লোৱাৰ্ছ প্ৰতিৰক্ষা আইন, ২০১১২০১৩ চনৰ লোকপাল আৰু লোকায়ুক্ত আইন, আৰু অভিযোগ নিষ্পত্তিকৰণৰ বিধেয়ক৷

অঞ্জলী ভৰদ্বাজ সতৰ্ক নাগৰিক সংগঠনৰ প্ৰতিষ্ঠাপক সদস্য৷ ২০০৩ চনত স্থাপিত হোৱা বিশেষ সংগঠনটোৱে তথ্য জনাৰ অধিকাৰ আইন ব্যৱহাৰ কৰি ভাৰত চৰকাৰৰ দায়বদ্ধতাজনিত বিষয়সমূহ উন্নততৰ কৰাত গুৰুত্ব দিয়ে৷ সংগঠনে প্ৰস্তুত কৰা বিধায়কসকলৰ প্ৰদৰ্শনভিত্তিক ৰিপ'ষ্ট কাৰ্ড মিডিয়াৰ জৰিয়তে ৰাজহুৱা কৰা হয়৷

অঞ্জলী ভৰদ্বাজে আৰটিআই মূল্যাংকন আৰু ওকালতি গোট (RAAG)ৰ লগতো জড়িত৷ ২০০৮ চনত প্ৰতিষ্ঠিত হোৱা এই গোটটোৱে আৰটিআই আইনৰ কাৰ্যকৰীতা সন্দৰ্ভত সমকালীন মূল্যাংকন কৰে৷

বঁটা আৰু সন্মান

আন্তঃৰাষ্ট্ৰীয় দুৰ্নীতিবিৰোধী চেম্পিয়ন বঁটা, আমেৰিকাৰ ৰাজ্যিক বিভাগৰ পৰা৷ বিশ্বৰ বাৰগৰাকী দুৰ্নীতিবিৰোধী চেম্পিয়নৰ মাজত এগৰাকী৷

নিৰ্বাচিত জনপ্ৰতিনিধিৰ দায়বদ্ধতা, স্বচ্ছতা আৰু দায়িত্বশীলতা সুনিশ্চিত কৰাৰ দিশত আগবঢ়োৱা বৰঙণিৰ বাবে সামাজিক উদ্যোগীৰ অশ্বোকা ফেল'শ্বিপ, ২০০৯ চনত

চৰকাৰী স্বচ্ছতা আৰু দায়বদ্ধতা প্ৰসাৰৰ ক্ষেত্ৰত আগবঢ়োৱা বৰঙণিৰ বাবে অ'নাৰ ৰ'ল সন্মান, লেডি শ্ৰী ৰাম কলেজৰ পৰা, ২০১১ চনত৷

মিডিয়া

স্বচ্ছতা আৰু দায়বদ্ধতাৰ বিষয়সমূহত অঞ্জলী ভৰদ্বাজে ব্যাপকভাৱে লিখা-মেলা কৰে৷ তেনেধৰণৰ কিছু বিষয় হৈছে:
২০১২-১৩ চনৰ সময়ছোৱাত আৰটিআই আমোলৰ ৰাজহুৱা নিৰীক্ষণ
লোকপাল সংশোধন– Indian Express
হুইছল ব্লোৱাৰ প্ৰতিৰক্ষা আইন – Indian Express
দুৰ্নীতি নিবাৰক আইন-– The Hindu
লোকপাল আইন– EPW
লোকপাল বিল – Economic Times
আৰটিআই আইনৰ প্ৰস্তাৱিত সংশোধন– Outlook magazine
তথ্য আয়োগৰ প্ৰদৰ্শন– The Deccan Herald
আৰটিআই আইন– Outlook Magazine

তথ্যসূত্ৰ

শ্ৰেণী:সমাজকৰ্মী
শ্ৰেণী:ভাৰতৰ ব্যক্তি
ক্ৰণচ

গ্ৰীক কিংবদন্তিৰ পৌৰাণিক তথা সৰ্বমান্য ভাষ্যমতে ক্ৰণচ ( বা Kronos) ( Kronos), টাইটানসকলৰ প্ৰথম পুৰুষৰ সৰ্বকনিষ্ঠ আৰু নেতা আছিল। টাইটান সমূহ গেইয়া (পৃথিৱী) আৰু ইউৰেনাচ অৰ্থাৎ আকাশৰ দৈৱিক বংশধৰ আছিল। তেওঁ নিজৰ পিতৃক সিংহাসনচ্যুত কৰে আৰু পাচত তেওঁৰেই সন্তান জ্যুচে তেওঁক সিংহাসনচ্যুত কৰি টাৰটাৰাচত বন্দী কৰি থয়।

তথ্য সংগ্ৰহ

বাহ্যিক সংযোগ

TheoiProject: Kronos in classical literature, a collection of translated source texts confirming most of the statements in this article.

শ্ৰেণী:গ্ৰীক দেৱতা
বাহ্লীকা

বাহ্লীকা, বানান ৱাহলিকা বা বালহিকাও হয়, হিন্দু সাহিত্যত উল্লেখ কৰা বাহলিকা ৰাজ্যৰ এজন ৰজা আছিল, বিশেষকৈ মহাভাৰতত উল্লেখ থকা। তেওঁ চন্দ্ৰ বংশৰ ৰজা প্ৰতীপৰ দ্বিতীয় পুত্ৰ আৰু শান্তনুৰ জ্যেষ্ঠ ভাতৃ, পিছলৈ কুৰু ৰাজ্যৰ ৰজা আৰু ভীষ্মৰ পিতৃ। বাহলিকা কৌৰৱ বংশৰ এগৰাকী বিশিষ্ট বয়োজ্যেষ্ঠ ব্যক্তিও আছিল আৰু কুৰুক্ষেত্ৰ যুদ্ধৰ আগৰ আৰু কুৰুক্ষেত্ৰ যুদ্ধৰ সময়ত হোৱা অনুষ্ঠানত অংশগ্ৰহণ কৰিছিল।

জীৱনী

সিংহাসনত আৰোহণ

হস্তিনাপুৰৰ ৰজা-ৰাণী প্ৰতীপ আৰু তেওঁৰ পত্নী সুনন্দাৰ তিনি পুত্ৰৰ ভিতৰত বাহ্লীকা দ্বিতীয়। জ্যেষ্ঠ পুত্ৰ দেৱপীক উত্তৰাধিকাৰী হিচাপে লোৱাৰ লগে লগে প্ৰতীপে দ্বিতীয় পুত্ৰক নতুনকৈ জয় কৰা কিছু ভূমি উপহাৰ দিলে (যদিও কাহিনীটোৰ কিছুমান সংস্কৰণত এইখিনিয়েই সেই ভূমি যি জৰাসন্ধই বাহ্লীকাক উপহাৰ দিছিল); ফলত সেই মাটিৰ নাম বাহলীকা ৰখা হ’ল। কিন্তু কুষ্ঠ ৰোগৰ বাবে প্ৰতীপৰ জ্যেষ্ঠ পুত্ৰ দেৱপীয়ে সিংহাসনত আৰোহণ কৰিবলৈ অস্বীকাৰ কৰি হাবিলৈ গৈ তপস্যা কৰে। তাৰ পিছত শান্তনু ৰাজকুমাৰ হয় আৰু প্ৰতীপৰ মৃত্যুৰ লগে লগে বাহ্লীকাৰ আশীৰ্বাদত হস্তিনাপুৰাৰ ৰজা হয়।

পৰিয়াল

বাহ্লীকাৰ সোমদত্ত নামৰ এজন পুত্ৰ আছিল, যাৰ পাছলৈ ভূৰিশ্ৰৱ, ভূৰী আৰু শালাকে ধৰি কেইবাজনো পুত্ৰ হৈছিল। হৰিবংশৰ মতে তেওঁৰ এগৰাকী কন্যাও আছিল—পৌৰৱী (ৰোহিণী বুলিও কোৱা হয়)—যিজনে যাদৱ বংশৰ বাসুদেৱক বিয়া কৰাইছিল। ৰোহিণীক বলোৰাম আৰু সুভদ্ৰাৰ মাতৃ বুলি চিনাক্ত কৰা হৈছে। পৌৰৱীৰ পুত্ৰসকলৰ ভিতৰত অৱগহা আৰু নন্দকাও আছিল। সোমদত্তৰ কন্যা কাশীৰ ৰজা অভিভুৰ লগত বিবাহপাশত আবদ্ধ হয়, যিজনে পিছলৈ কুৰুক্ষেত্ৰ যুদ্ধৰ সময়ত কৌৰৱ পক্ষত যুদ্ধ কৰিছিল।

কুৰুক্ষেত্ৰ যুদ্ধৰ আগতে

কুৰু ৰাজকুমাৰৰ যুদ্ধ দক্ষতা প্ৰদৰ্শন আৰু যুধিষ্ঠিৰক যুৱৰাজ হিচাপে অভিষেক ঘটোৱাকে ধৰি কুৰু বংশৰ উল্লেখযোগ্য অনুষ্ঠানত বাহ্লীকা উপস্থিত আছিল। যুধিষ্ঠিৰৰ ৰাজসূয় যজ্ঞৰ সময়ত বাহ্লীকাই তেওঁৰ কৰ্তৃত্ব স্বীকাৰ কৰি সোণৰ ৰথ উপহাৰ দিয়ে। পাণ্ডৱসকলৰ নিৰ্বাসনৰ কাৰণ হোৱা কুখ্যাত পাশা খেলতো তেওঁ অংশ লৈছিল।

পিছলৈ বাহ্লীকাই ভাৰতৰ মাজত শান্তিৰ পোষকতা কৰি কৌৰৱ আৰু পাণ্ডৱ উভয়কে যুদ্ধত লিপ্ত হোৱাৰ পৰা বিৰত ৰাখিব বিচাৰিছিল। কিন্তু শত্ৰুতা আৰম্ভ হোৱাৰ পিছত তেওঁ কৌৰৱসকলৰ সৈতে মিলি যায়। প্ৰথম দিনাই বাহ্লীকাই ধৃষ্টকেতুৰ বিৰুদ্ধে যুদ্ধ কৰে। নৱম দিনা ভীমে বাহ্লীকাৰ ৰথ ধ্বংস কৰিলে; অৱশ্যে লক্ষ্মণ কুমাৰে তেওঁক ৰক্ষা কৰিছিল। তেৰ দিনৰ দিনা অভিমন্যুৰ হত্যাত অংশ লৈছিল (তেওঁক সক্ৰিয় অংশগ্ৰহণকাৰী বুলি উল্লেখ কৰা হোৱা নাই, আৰু নীৰৱ দৰ্শক বুলি ধৰা হৈছে)। চতুৰ্দশ দিনা উপপাণ্ডৱ আৰু শিখণ্ডীৰ বিৰুদ্ধে একেলগে যুদ্ধ কৰে, তেওঁলোকক প্ৰতিহত কৰি। ভূৰিশ্ৰৱাৰ দুই পুত্ৰ প্ৰতীপ আৰু প্ৰজন্যক যুদ্ধৰ তেৰ দিনৰ দিনা অভিমন্যুই হত্যা কৰে।

তথ্যসূত্ৰ

শ্ৰেণী:মহাভাৰতৰ চৰিত্ৰ
বিহালী অভয়াৰণ্য

বিহালী অভয়াৰণ্য অসমৰ বিশ্বনাথ জিলাত অৱস্থিত এখন অভয়াৰণ্য৷ পূব হিমালয়ৰ পাদদেশৰ অৰ্ধ চিৰসেউজ অৰণ্যখন পূৰ্বতে সংৰক্ষিত বনাঞ্চল আছিল। এই বনাঞ্চলখন বৃহত্তৰ শোণিতপুৰ হস্তী সংৰক্ষিত অঞ্চলৰ এক অংশ আৰু ১৯১৭ চনত ইয়াক সংৰক্ষিত বনাঞ্চল হিচাপে ঘোষণা কৰা হৈছিল। ১৯৯৪ চনত ইয়াক গুৰুত্বপূৰ্ণ চৰাই অঞ্চল আৰু ২০০৪ চনত মূল জৈৱ বৈচিত্ৰ্য অঞ্চল হিচাপে স্বীকৃতি দিয়া হৈছে। ইয়াৰ পশ্চিমে নামেৰী ৰাষ্ট্ৰীয় উদ্যান আৰু দক্ষিণে কাজিৰঙা ৰাষ্ট্ৰীয় উদ্যান আৰু ইয়াৰ মুঠ আয়তন ১৪০ বৰ্গ কিলোমিটাৰ৷ সেয়েহে ই বহু প্ৰজাতিৰ প্ৰব্ৰজনৰ বাবে এক গুৰুত্বপূৰ্ণ কৰিড'ৰ হিচাপে কাম কৰে।

ভৌগোলিক স্থিতি

বিহালী অভয়াৰণ্য ৯৩°১১′৩০.৫৮′′ পূব আৰু ৯৩°২৩′২১.০৯′′ পূব দ্ৰাঘিমাংশ আৰু ২৬°৫২′২০.০৮′′ উত্তৰ আৰু ২৬°৫৭′৩৩.১৭′′ উত্তৰ অক্ষাংশৰ মাজত অৱস্থিত৷ অঞ্চলটোৰ পূব দিশত বুৰৈ নদী, পশ্চিমে বৰগাং নদী, উত্তৰ দিশত অৰুণাচল প্ৰদেশৰ পাপুম সংৰক্ষিত বনাঞ্চল আৰু দক্ষিণে মানুহৰ বসতি, চাহ বাগিচা আৰু ধাননি পথাৰ অৱস্থিত। সাগৰ পৃষ্ঠৰ পৰা ৯০ মিটাৰৰ পৰা ১১০ মিটাৰৰ ভিতৰত উচ্চতাত থকা এই অৰণ্যখনে কেইবাটাও উচ্চভূমি আৰু নিম্নভূমিক সামৰি লৈছে। ইয়াৰ বাৰ্ষিক উষ্ণতা ১৩ ডিগ্ৰী চেলছিয়াছৰ পৰা ৩৭ ডিগ্ৰী চেলছিয়াছৰ ভিতৰত থাকে আৰু বাৰ্ষিক গড় বৰষুণৰ পৰিমাণ প্ৰায় ১৮০০ মিলিমিটাৰ। এতিয়া মূল বনাঞ্চলৰ আৱৰণৰ মাত্ৰ ৬০ বৰ্গ কিলোমিটাৰহে বাকী আছে আন কিছু অঞ্চলত বেদখল বা ভূমি অৱক্ষয় হৈছে।

দাবী

১৯৯৬ চনৰ পৰা নেচাৰছ বন্যপ্ৰাণ নামৰ এক বেচৰকাৰী সংস্থায়ে সামূহিক সভা, সজাগতা শিবিৰ, পোষ্টাৰ আৰু চিত্ৰকলা আৰু লগতে ছ’চিয়েল মিডিয়াৰ জৰিয়তে শান্তিপূৰ্ণ প্ৰতিবাদ সাব্যস্ত কৰি বিহালী সংৰক্ষিত বনাঞ্চলক অভয়াৰণ্যৰ মৰ্যদা প্ৰদান কৰিবলৈ দাবী জনোৱা হৈছিল। ইয়াৰ বাবে চৰকাৰক ১৯খন স্মাৰকপত্ৰ দাখিল কৰা হৈছিল। অৱশেষত ২০২২ চনৰ ৪ মে’ত অসম ৰাজপত্ৰত অসমৰ ৰাজ্যপাল জগদীশ মুখীয়ে বিহালী সংৰক্ষিত বনাঞ্চলখনক অভয়াৰণ্য হিচাপে ঘোষণা কৰাৰ প্ৰস্তাৱ আগবঢ়ায়।

তথ্য উৎস

বাহ্যিক সংযোগ

অভয়াৰণ্যখনৰ বিষয়ে গৱেষণাপত্ৰ
মূল জৈৱবৈচিত্ৰ অঞ্চল তালিকাত বিহালী সংৰক্ষিত বনাঞ্চল
ইউটিউবত অভয়াৰণ্যখনৰ বিষয়ে তথ্যচিত্ৰ

শ্ৰেণী:অসমৰ ৰাষ্ট্ৰীয় উদ্যান আৰু অভয়াৰণ্য
শ্ৰেণী:শোণিতপুৰ জিলা
শ্ৰেণী:অসমৰ ভূগোল
বিশ্ব পৰ্যটন মূল্যাংকণ

ৰাষ্ট্ৰসংঘৰ বিশ্ব পৰ্যটন সংস্থাই (UNWTO) তেওঁলোকৰ বিশ্ব পৰ্যটন বেৰোমিটাৰ প্ৰকাশনৰ অংশ হিচাপে "বিশ্ব পৰ্যটন মূল্যাংকণ" সম্পাদনা কৰে, ই বছেৰেকত তিনিবাৰ প্ৰকাশ পায়। এই প্ৰকাশনত ৰাষ্ট্ৰসংঘৰ অন্তৰ্গত ভূখণ্ডলৈ অহা বিদেশী পৰ্যটকৰ সংখ্যা, পৰ্যটনৰপৰা সংগ্ৰহ কৰা ৰাজহ আৰু পৰ্যটন ব্যয়ৰ হিচাপ চাই দেশসমূহৰ মূল্যাংকণ কৰি এখন ৰেংকিং তালিকা প্ৰস্তুত কৰা হয়।

২০১১ চনত আন্তঃৰাষ্ট্ৰীয় পৰ্যটকৰ আগমন

২০১১ চনত সমগ্ৰ বিশ্বৰ আন্তঃৰাষ্ট্ৰীয় পৰ্যটকৰ সংখ্যা আছিল ৯৮৩ নিযুত, আৰু এই পৰিমাণ ২০১০ চনৰ ৯৪০ নিযুততকৈ ৪.৬% বেছি আছিল।

ৰেংক দেশ UNWTO ভূখণ্ড আন্তঃৰাষ্ট্ৰীয় পৰ্যটকৰ আগমণ (২০১১) বৃদ্ধি (2010 to 2011)
১ইউৰোপ ৭৯.৫ মিলিয়ন ৭৭.১ মিলিয়ন +৩.০%
২উত্তৰ আমেৰিকা ৬২.৩ মিলিয়ন ৫৯.৮ মিলিয়ন +৪.২%
৩এছিয়া ৫৭.৬ মিলিয়ন ৫৫.৭ মিলিয়ন +৩.৪%
৪ইউৰোপ ৫৬.৭ মিলিয়ন ৫২.৭ মিলিয়ন +৭.৬%
৫ইউৰোপ ৪৬.১ মিলিয়ন ৪৩.৬ মিলিয়ন +৫.৭%
৬ইউৰোপ ২৯.৩ মিলিয়ন ২৭.০ মিলিয়ন +৮.৭%
৭ইউৰোপ ২৯.২ মিলিয়ন ২৮.৩ মিলিয়ন +৩.২%
৮ইউৰোপ ২৮.৪ মিলিয়ন ২৬.৯ মিলিয়ন +৫.৫%
৯এছিয়া ২৪.৭ মিলিয়ন ২৪.৬ মিলিয়ন +০.৬%
১০ উত্তৰ আমেৰিকা ২৩.৪ মিলিয়ন ২৩.৩ মিলিয়ন +০.৫%
টোকা: সম্পূৰ্ণ ৰেংকিঙৰ কাৰণে UNWTO বিশ্ব পৰ্যটন বেৰোমিটাৰ চাওক।
৬২.১৫ মিলিয়ন
৭১.৭২ মিলিয়ন
৮১.৫৬ মিলিয়ন
৯১.৪৭ মিলিয়ন
১০০.৯৮ মিলিয়ন

মধ্য পূব

২০১১ চনত মধ্য পূবলৈ ৫৫.৪৪ নিযুততকৈও অধিক আন্তঃৰাষ্ট্ৰীয় পৰ্যটকৰ আগমণ ঘটিছিল,

ৰেংকদেশআন্তঃৰাষ্ট্ৰীয় পৰ্যটকৰ আগমণ (২০১১)
৪align=""| 5.07 মিলিয়্ন
৫৪.৯৪ মিলিয়ন
৬৩.৯৮ মিলিয়ন
৭ ২.৮২ মিলিয়ন (দিনৰ আগমণকাৰীসকলক বাদ দি)
৯১.৬৬ মিলিয়ন
১০১.৫২ মিলিয়ন

টোকা

আমেৰিকা

২০১১ চনত আমেৰিকালৈ ১৫৫.৬ নিযুত আন্তঃৰাষ্ট্ৰীয় পৰ্যটকৰ আগমণ ঘটে, আৰু এই পৰিসংখ্যা ২০১০ চনৰ পৰিসংখ্যাতকৈ ৩.৯% অধিক। ২০১১ চনৰ ৰেংকিং তালিকাৰ শীৰ্ষ ১০ খন দেশ আছিল:
-
৮|align=""|৩.০৭ মিলিয়ন
-
৯|align=""|২.৮৬ মিলিয়ন
-
১০|align=""|২.৬৯ মিলিয়ন
-
}

এছিয়া আৰু প্ৰশান্ত মহাসাগৰীয়

২০১১ চনত এছিয়া আৰু প্ৰশান্ত মহাসাগৰীয় দেশসমূহলৈ ২১৭ নিযুত আন্তঃৰাষ্ট্ৰীয় পৰ্যটকৰ আগমণ হয়, আৰু এই পৰিসংখ্যা ২০১০ চনৰ পৰিসংখ্যাতকৈ ৬.১% অধিক। ২০১১ চনৰ ৰেংকিং তালিকাৰ শীৰ্ষ ১০ খন দেশ আছিল:
-
১|উত্তৰ আমেৰিকা|align=""|$১১৬.৩ বিলিয়ন
-
২|ইউৰোপ|align=""|$৫৯.৯ বিলিয়ন
-
৩|ইউৰোপ |align=""|$৫৩.৮ বিলিয়ন
-
৪|এছিয়া|align=""|$৪৮.৫ বিলিয়ন
-
৫|ইউৰোপ |align=""|$৪৩.০ বিলিয়ন
-
৬|ইউৰোপ |align=""|$৩৮.৮ বিলিয়ন
-
৭|ইউৰোপ |align=""|$৩৫.৯ বিলিয়ন
-
৮|ওছেনিয়া|align=""|$৩১.৪ বিলিয়ন
-
৯| (চীন)|এছিয়া|align=""|$২৭.৮ বিলিয়ন
-
১০| (চীন) |Asia|align=""|$২৭.২ বিলিয়ন
}

আন্তঃৰাষ্ট্ৰীয় পৰ্যটন ব্যয় ২০১১

বিশ্ব পৰ্যটন সংস্থাৰ প্ৰতিবেদন অনুসৰি ২০১১ চনত আন্তঃৰাষ্ট্ৰীয় পৰ্যটনৰ ক্ষেত্ৰত সৰ্বাধিক ব্যয় কৰা শীৰ্ষ ১০ খন দেশৰ তালিকা এনেধৰণৰ:

ৰেংকদেশUNWTO ভূখণ্ডআন্তঃৰাষ্ট্ৰীয় পৰ্যটন ব্যয় (২০১১)
১ইউৰোপ$৮৪.৩ বিলিয়ন
২উত্তৰ আমেৰিকা $৭৯.১ বিলিয়ন
৩এছিয়া$৭২.৬ বিলিয়ন
৪ইউৰোপ $৫০.৬ বিলিয়ন
৫ইউৰোপ$৪১.৭ বিলিয়ন
৬উত্তৰ আমেৰিকা$৩৩.০ বিলিয়ন
৭ইউৰোপ$৩২.৫ বিলিয়ন
৮ইউৰোপ$২৮.৭ বিলিয়ন
৯এছিয়া$২৭.২ বিলিয়ন
১০ওছেনিয়া $২৬.৯ বিলিয়ন

তথ্য সংগ্ৰহ

বাহ্যিক সংযোগ

UNWTO World Tourism Barometer

শ্ৰেণী:দেশৰ তালিকা
শ্ৰেণী:পৰ্যটন সম্পৰ্কীয় তালিকা
ৰতন কাহাৰ

ৰতন কাহাৰ এজন প্ৰবীণ ভাৰতীয় লোকগায়ক আৰু বাংলা ঝুমুৰ আৰু ভাদু গীতৰ গীতিকাৰ। ২০২৪ চনত তেওঁ পদ্মশ্ৰী বঁটাৰে সন্মানিত হৈছিল। তেওঁৰ বৰো লোকেৰ বিটিলো, লাম্বা লাম্বা চুল লোকগীতটো খুবেই জনপ্ৰিয়।

জীবনী

ৰতন কাহাৰৰ জন্ম হৈছিল ১৯৩৫ চনত ব্ৰিটিছ ভাৰতৰ পশ্চিম বংগৰ বীৰভূম জিলাৰ কেন্দুলীৰ এটা দৰিদ্ৰ পৰিয়ালত। তেওঁৰ পিতৃ অশোক কাহাৰ দৈনিক মজুৰি শ্ৰমিক, আৰু ককা ৰাখৰী কাহাৰো দৈনিক মজুৰি শ্ৰমিক আছিল, আৰু পিছলৈ অন্ধতাৰ বাবে ভিক্ষাৰী হৈ পৰিছিল। ৰতন কাহাৰে বেছি পঢ়া নাছিল, চতুৰ্থ শ্ৰেণীলৈকে পঢ়িছিল। তাৰ পিছত দৰিদ্ৰতাৰ কাৰণে সি ছিউৰীত থকা মোমায়েকৰ ঘৰলৈ গুচি যায়। দৰিদ্ৰ শ্ৰমিক পৰিয়ালত জন্মগ্ৰহণ কৰা ৰতন কাহাৰ সৰুৰে পৰা আৰ্থিক সংকটত ডাঙৰ-দীঘল হৈছিল। গ্ৰাম্য বংগৰ ভাদু উৎসৱৰ বাবে তেওঁ গীত ৰচনা কৰি গায় আৰু পাকৈত হৈ উঠে। ১৯৭২ চনত ৰচিত তেওঁৰ বিখ্যাত গীত "বৰ লোকেৰ বিটি লো" স্বপ্না চক্ৰৱৰ্তীৰ কণ্ঠত জনপ্ৰিয় হৈ পৰে। এই গীতটিৰ মূল শাৰী, লাল গেন্দা ফুল, ২০২০ চনত জনপ্ৰিয় ৰেপ শিল্পী বাদশ্বাহে তেওঁৰ "গেন্দা ফুল"ত মুক্তি দিয়াৰ সময়ত বিতৰ্কৰ সৃষ্টি হৈছিল। সেই বিতৰ্কৰ বাবেই ৰতন কাহাৰৰ সংগীত সৃষ্টি, সাফল্য, গীত, শিল্পকলা চৰ্চালৈ আহে। বাদশাহে তেওঁক পাঁচ লাখ টকা দি বিবাদ নিষ্পত্তি কৰে। তেওঁ এটা সময়ত যাত্ৰা দলৰ ছুকুৰী সাঁজিছিল। জীৱনটো কষ্টৰে ভৰা হ’লেও তেওঁ সংগীতক ভাল পায়। পাহাৰী সন্যালে তেওঁক আকাশবাণীলৈ লৈ আহিছিল। পিছলৈ তেওঁ দূৰদৰ্শনৰ বাবেও কাম কৰে। বৰ্তমানলৈকে তেওঁ প্ৰায় দুহেজাৰ গীত ৰচনা কৰিছে। তেওঁৰ অনন্য গীতসমূহ হ'ল -
দিদি জানো কি গো জান না
পালা ৰে পালা ৰে ৰাবণ
ঠেলে দে মালেৰ গাড়ি চাপাব বস্তা
অঘ্ৰাণেতে নবান খেতে আমাৰ বন্ধু কেন এল না

সন্মান

]]ৰ হাতৰ পৰা পদ্মশ্ৰী গ্ৰহণ কৰে।
২০২৪ চনত ভাৰত চৰকাৰে দেশৰ সৰ্বোচ্চ চতুৰ্থ অসামৰিক পুৰস্কাৰ পদ্মশ্ৰী বঁটাৰে কাহাৰ মহাশয়ক সম্মানিত কৰে।

তথ্যসূত্ৰ

শ্ৰেণী:বঙালী কণ্ঠশিল্পী
শ্ৰেণী:লোকগীত শ্ৰেণী:জীৱিত ব্যক্তি
লিংকডইন

লিংকডইন পেশাদাৰী সকলৰ সামাজিক যোগাযোগৰ এটি ৱেবচাইট। চাইটটো ডিচেম্বৰ, ২০০২ চনত প্ৰতিষ্ঠিত হয় আৰু ৫ মে, ২০০৩ চনত আনুষ্ঠানিক ভাবে আৰম্ভ কৰা হয়। সামাজিক যোগাযোগৰ এই ৱেবচাইট পেশাদাৰী সকে বেছি ব্যৱহাৰ কৰে। ২০১৩ চনত এক বিবৃতিত লিংকডইনে ঘোষণা কৰে যে বৰ্তমান তেওঁলোকৰ নিবন্ধিত ব্যৱহাৰকাৰীৰ সংখ্যা ২০০ মিলিয়ন। ২০০থন ভিন্ন দেশৰ নাগৰিকে লিংকডইন ব্যৱহাৰ কৰে।

এই চাইট বৰ্তমান ইংৰাজী, ফ্ৰেঞ্চ, জাৰ্মান, ইটালিয়ান, পৰ্তুগিজ, স্পেনিচ, ওলন্দাজ, চুইডিচ, ৰোমানিয়ান, ৰাছিয়ান, তুৰ্কী, জাপানীচ, চেক, পলিচ, কৰিয়ান, ইন্দোনেচিয়ান আৰু মালয় ভাষাত উপলব্ধ।
কাণ্টকাষ্টৰ এক সমীক্ষা অনুযায়ী যুক্তৰাষ্ট্ৰৰ পৰা লিংকডইনৰ প্ৰতি মাহত ব্যৱহাৰকাৰীৰ সংখ্যা ২১.৪ মিলিয়ন আৰু গোটেই বিশ্বত ৪৭.৬ মিলিয়ন।

২০১১ চনৰ জুন মাহত নিয়মিত ব্যৱহাৰকাৰীৰ সংখ্যা ৩৩.৯ মিলিয়ন আছিল। এইটো বছৰৰ আৰম্ভণিৰ পৰা ৬৩% বেছি আৰু আন সামাজিক যোগাযোগৰ ৱেবচাইটৰ মাইস্পেচক অতিক্ৰম কৰে। ২০১১ চনৰ জানুৱাৰী মাহত লিংকডইন শ্বেয়াৰ বজাৰত আহে। তেওঁলোকৰ প্ৰথম পাবলিক শ্বেয়াৰ ১৯ মে, ২০১১ চনত এলএনকেডি (LNKD) প্ৰতীক ব্যৱহাৰ কৰি বজাৰত এৰি দিয়ে।

তথ্য সংগ্ৰহ

বহিঃসংযোগ

SEC Form S-1 Registration Statement – LinkedIn's IPO filing

শ্ৰেণী:ৱেবছাইট
শ্ৰেণী:চচিয়েল নেটৱৰ্ক
শ্ৰেণী:কোম্পানী
শাকিব খান

শাকিব খান (জন্ম: ২৮ মাৰ্চ ১৯৭৯), যাৰ সংক্ষিপ্ত নাম 'SK', এগৰাকী বাংলাদেশী চলচ্চিত্ৰ অভিনেতা, প্ৰযোজক, গায়ক আৰু মিডিয়া ব্যক্তিত্ব। বৰ্তমান তেওঁ বাংলাদেশৰ সৰ্বাধিক পাৰিশ্ৰমিক পোৱা অভিনেতা।

উদ্ধৃতিসমূহ

"বিশ্ববিদ্যালয়ৰ পৰা যিমানেই ডাঙৰ ডিগ্ৰী লাভ নকৰক কিয়, জীৱনৰ বাটত মানুহেই মানুহক আটাইতকৈ ডাঙৰ শিক্ষা দিয়ে। এই শিক্ষা জীৱনৰ শেষ দিনলৈকে চলি থাকে।"
'প্ৰথম আলো'ত প্ৰকাশিত সাক্ষাৎকাৰৰ পৰা (৪ এপ্ৰিল ২০১৯)

"মই বিচাৰোঁ যে মোৰ ভৰিয়ে মাটি স্পৰ্শ কৰক। মই বিশ্বাস কৰোঁ যে কৃষি এক মহান বৃত্তি। সেয়েহে জীৱনৰ শেষ সময়ত মই এজন কৃষক হ’ব বিচাৰোঁ।"
'প্ৰথম আলো' (৪ এপ্ৰিল ২০১৯)

"মই চৰম গন্তব্যস্থানত উপনীত হ’ম, লগে লগে নহ’লেও নিশ্চিতভাৱে এদিন হ’ম!"
'সাৰাক্ষণ'ত প্ৰকাশিত (৫ জানুৱাৰী ২০২১)

"আপোনাৰ কামৰ প্ৰতি সৎ হওক, আপুনি আপোনাৰ প্ৰতিটো আকাংক্ষিত বস্তু লাভ কৰিব আৰু সফলতাই আপোনাক আদৰি ল’ব!"
আধিকাৰিক ফেচবুক পেজৰ পৰা (২৮ ডিচেম্বৰ ২০২০)

"পৰিস্থিতি যিমানেই কঠিন নহওক কিয়, কাইলৈৰ দিনটো হ’ব ইয়াক উন্নত কৰাৰ এক নতুন সুযোগ। গতিকে 'মই ইচ্ছা কৰোঁ' বুলি কোৱা বন্ধ কৰক আৰু নতুন বছৰৰ পৰা ক’বলৈ আৰম্ভ কৰক— 'মই কৰিম'!!"
আধিকাৰিক ফেচবুক পেজৰ পৰা (২৬ ডিচেম্বৰ ২০২০)

বাহ্যিক সংযোগ

শ্ৰেণী:অভিনেতা
শ্ৰেণী:বাংলাদেশৰ ব্যক্তি
দেওবাৰ

দেওবাৰ সপ্তাহৰ এটা দিন। ইয়াৰ স্থান শনিবাৰৰ পিছত আৰু সোমবাৰৰ আগত। ইহুদী ধৰ্মীয় পঞ্জিকা অনুসৰি আৰু কিছুমান খ্ৰীষ্টান সম্প্ৰদায়ৰ মতে ই সপ্তাহৰ প্ৰথম দিন। বেছিভাগ খ্ৰীষ্টানৰ বাবে দেওবাৰক উপাসনা আৰু বিশ্ৰামৰ দিন হিচাপে পালন কৰা হয়। পশ্চিমীয়া বহু দেশত দেওবাৰক সপ্তাহৰ শেষ দিন বুলি গণ্য কৰা হয়। পৃথিৱীৰ বেছিভাগ দেশতে দেওবাৰটো বন্ধৰ দিন। দেওবাৰক ৰবিবাৰ বুলিও কোৱা হয়। ৰবি হৈছে সূৰ্য্য দেৱতাৰ আন এটা নাম।

জ্যোতিৰ্বিদ্যাত

জ্যোতিৰ্বিদ্যাত দেওবাৰটো ৰবী অৰ্থাৎ সূৰ্য্যৰ সৈতে সম্পৰ্কিত আৰু ইয়াক ☉ চিহ্নৰে প্ৰকাশ কৰা হয়।

তথ্যসূত্ৰ

শ্ৰেণী:সময়
শ্ৰেণী:সময়ৰ একক
শ্ৰেণী:সপ্তাহ
কানন দেৱী

কানন দেৱী (; ২২ এপ্ৰিল ১৯১৬- ১৭ জুলাই ১৯৯২) এগৰাকী ভাৰতীয় বঙালী অভিনেত্ৰী তথা গায়িকা। তেওঁ কানন বালা নামেও প্ৰখ্যাত। তেওঁ ভাৰতীয় চলচ্চিত্ৰৰ নায়িকাসকলৰ মাজত প্ৰথম গায়িকা তথা বঙালী চলচ্চিত্ৰৰ প্ৰথম তাৰকা হিচাপে স্বীকৃত। তেওঁ অভিনয়ৰ সমান্তৰালকৈ নৃত্য আৰু সঙ্গীততো পাৰদৰ্শী আছিল। প্ৰায় ৭০খন ছবিত তেওঁ অভিনয় কৰিছে। ইয়াৰ বাহিৰেও তেওঁক বিজ্ঞাপন ছবিতো দেখা গৈছিল। ভাৰত চৰকাৰে তেওঁক পদ্মশ্ৰী আৰু দাদাচাহেব ফাল্কে বঁটাৰে সন্মানিত কৰিছে।

কৰ্ম জীৱন

]], ২০১১
কানন দেৱীৰ ১৯১৬ চনত ব্ৰিটিছ ভাৰতৰ বঙ্গৰ হাওৰাত জন্ম হৈছিল। তেওঁ এজনী ৰক্ষিতাৰ সন্তান আছিল। তেওঁৰ দেউতাক ৰতন চন্দ্ৰ দাস সদাগৰী অফিচৰ এজন কেৰাণী আছিল। তেওঁৰ দেউতাৰ এখন সৰু দোকানো আছিল। নবছৰ বয়সত তেওঁৰ দেউতাকৰ মৃত্যু হয়। দেউতাকৰ মৃত্যুৰ পিছত তেওঁৰ মাকে জীয়েক দুজনীক লৈ এজন দূৰ সম্পৰ্কীয় আত্মীয়ৰ ঘৰত ৰান্ধনী আৰু বনকৰা হৈ আছিল। অসম্ভৱ দৰিদ্ৰতাৰ মাজত পিষ্ট হোৱা কাননে মাত্ৰ দহ-এঘাৰ বছৰ বয়সতে কামৰ সন্ধানত মদন থিয়েটাৰ হাজিৰ হয়। তাত তেওঁ জয়দেৱ (১৯২৬) ছবিৰ এটা সৰু চৰিত্ৰত অভিনয় কৰাৰ সুযোগ পায়। ১৯২৭ চনত অভিনয় কৰে ‘শঙ্কৰাচাৰ্য’ত। চলচ্চিত্ৰ জগতত তেওঁ কানন বালা নামে পৰিচিত হয়। কাননে মুঠতে মদন থিয়েটাৰত পাঁচখন ছবিত (১৯২৬-১৯৩২) অভিনয় কৰে। অন্য চাৰিখন হ’ল- ‘ঋষিৰ প্ৰেম’ (১৯৩১), ‘জোৰেবাৰাত’ (১৯৩১), ‘বিষ্ণু মায়া’ (১৯৩২) আৰু ‘প্ৰহ্লাদ’। শেষৰ দুখনত তেওঁ পুৰুষৰ চৰিত্ৰতো অভিনয় কৰে।

তেওঁ ১৯৩৩ চনৰ পৰা ১৯৩৬ চনলৈ ৰাধা ফিল্মছত অভিনয় কৰে; তাৰ পিছত আকৌ নিউ থিয়েটাৰত ১৯৩৭চনৰ পৰা ১৯৪১চনলৈ; এম.পি. প্ৰডাকচনত ১৯৪২ চনৰ পৰা ১৯৪৮ চনলৈ; অৱশেষত তেওঁ নিজৰ শ্ৰীমতী পিকচাৰচত ১৯৪৯ চনৰ পৰা ১৯৬৫ চনলৈ। নিৰ্বাক ছবিৰ শিশুশিল্পীৰ অভিনয়েৰে আৰম্ভ কৰি সফলতাৰে সবাক ছবিলৈ তেওঁৰ উত্তৰণ হয়।

তথ্য উৎস

বাহ্যিক সংযোগ

www.kanandevi.com

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:পশ্চিমবঙ্গৰ ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:পদ্মশ্ৰী বঁটা বিজয়ী
শ্ৰেণী:দাদাচাহেব ফাল্কে বঁটা বিজয়ী
মুহাম্মাদ বিন আব্দুল্লাহ মছজিদ

মুহাম্মাদ বিন আব্দুল্লাহ মছজিদ বা অযোধ্যা মছজিদ হৈছে অযোধ্যা বিবাদ গোচৰৰ সৈতে জড়িত ৰায়দানৰ পিছতে উত্তৰ প্ৰদেশৰ অযোধ্যাৰ ধনীপুৰত ভাৰতৰ উচ্চতম ন্যায়ালয়ৰ নিৰ্দিষ্ট স্থানত নিৰ্মাধিন এখন মছজিদ।

মছজিদ আৰু সংশ্লিষ্ট কমপ্লেক্স নিৰ্মাণৰ কাম ভাৰত-ইছলামিক কালচাৰেল ফাউণ্ডেশ্যন (আই আই চি এফ)ৰ ট্ৰাষ্টৰ অধীনত। অযোধ্যাৰ ৰাম মন্দিৰৰ পৰা প্ৰায় ২২ কিলোমিটাৰ দূৰত্বত ধনীপুৰ নামৰ ঠাইত এই মছজিদ নিৰ্মাণ হৈ আছে।

২০২১ চনৰ ২৬ জানুৱাৰীৰ পৰা নিৰ্মাণ আৰম্ভ হয়।

অৱস্থান

ধনীপুৰ আনুষ্ঠানিকভাৱে অযোধ্যা জিলাৰ ফৈজাবাদ জিলাৰ সোহাৱাল তহচিলত অৱস্থিত এখন গাঁও। ৰাম মন্দিৰ স্থানৰ পৰা প্ৰায় ২৫ কিলোমিটাৰ দূৰত্বত মছজিদৰ বাবে নিৰ্দিষ্ট প্লটটো অৱস্থিত।

নিৰ্মাণ

উত্তৰ প্ৰদেশৰ ছুন্নী কেন্দ্ৰীয় ৱাকফ ব’ৰ্ডে ২০২১ চনৰ গণৰাজ্য দিৱসত ৰাষ্ট্ৰীয় পতাকা উত্তোলন আৰু গছপুলি ৰোপণ কৰি আনুষ্ঠানিকভাৱে এই প্ৰকল্পটো আৰম্ভ কৰে। মছজিদ কমপ্লেক্সত চিকিৎসালয়, সংগ্ৰহালয়, পুথিভঁৰাল, প্ৰতিদিনে সৰ্বাধিক ২০০০ লোকক খাদ্য যোগান ধৰিব পৰা সামূহিক পাকঘৰ, মছজিদৰ উপৰিও ভাৰত-ইছলামিক সাংস্কৃতিক গৱেষণা কেন্দ্ৰ আৰু প্ৰকাশন ঘৰ আছে।

ট্ৰাষ্টে লাভ কৰা অনুদানৰ প্ৰায় ৪০ শতাংশ হিন্দুসকলে প্ৰদান কৰাৰ বিপৰীতে মুছলমানসকলে ৩০ শতাংশ বৰঙণি আগবঢ়াইছে। মুঠ অনুদানৰ বাকী ৩০ শতাংশই কৰ্পৰেট অনুদান। ফাউণ্ডেশ্যনৰ সম্পাদক অথাৰ হুছেইনে নিশ্চিত কৰিছে যে ট্ৰাষ্টে আজিলৈকে ৪০ লাখ টকাৰ অনুদান লাভ কৰিছে আৰু ইয়াৰে ৪০ শতাংশ হিন্দু সমাজৰ বৰঙণি আগবঢ়াইছে।

মতানৈক্য

অল ইণ্ডিয়া মুছলিম পাৰ্চনেল ল' ব'ৰ্ডে এই মছজিদ নিৰ্মাণ ৱাকফ আইন বিৰোধী আৰু শ্বৰীয়ত আইনৰ অধীনত অবৈধ বুলি উল্লেখ কৰিছে। এআইএমআইএমৰ মুৰব্বী আছাদুদ্দিন ওৱাইছিয়েও দাবী কৰে যে মছজিদটো নিৰ্মাণ আৰু নামাজ পঢ়াৰ বাবে ধন দান কৰাটো ইছলামিক নীতি অনুসৰি হাৰাম (নিষিদ্ধ) যাৰ উত্তৰত মছজিদ ট্ৰাষ্টে উত্তৰ দিছিল যে “মানৱতাৰ সেৱা কৰাটো হাৰাম নহয়”।

মালিকীস্বত্বৰ বিবাদ

দিল্লীৰ দুগৰাকী ভগ্নীয়ে এলাহাবাদ উচ্চ ন্যায়ালয়ৰ লক্ষ্ণৌ বিচাৰপীঠত আবেদন দাখিল কৰি মছজিদৰ বাবে আবণ্টিত মাটিৰ লগতে চাৰিওফালৰ ২৮ একৰ মাটিৰ মালিকীস্বত্ব দাবী কৰে যিটো তেওঁলোকে বিভাজনৰ সময়ত তেওঁলোকৰ পিতৃক দিয়া বুলি কয়।

লগতে চওক

ভাৰত-ইছলামিক সাংস্কৃতিক ন্যাস

তথ্যসমূহ

শ্ৰেণী:মছজিদ
শ্ৰেণী:ইছলাম ধৰ্ম
কে'ট উল্ফ

কে'ট উল্ফ (ইংৰাজী: Kate Wolf; জন্ম: ২৭ জানুৱাৰী, ১৯৪২ – ১০ ডিচেম্বৰ, ১৯৮৬) এগৰাকী আমেৰিকান লোক-গায়িকা আৰু গীতিকাৰ। তেওঁৰ জন্ম নাম হৈছে কেথৰিন লুইছ এলেন (Kathryn Louise Allen)৷ তেওঁৰ কেৰিয়াৰ তুলনামূলকভাৱে চুটি আছিল যদিও লোক-সংগীতৰ জগতত তেওঁ যথেষ্ট প্ৰভাৱ পেলাইছিল। তেওঁৰ আটাইতকৈ পৰিচিত ৰচনাসমূহৰ ভিতৰত আছে "ইয়াৰ ইন কেলিফৰ্ণিয়া", "লাভ ষ্টিল ৰিমেইনছ", "এক্ৰছ দ্য গ্ৰেট ডিভাইড", "আনফিনিচড লাইফ", "গ্ৰীন আইজ" আৰু "গিভ ইউৰচেল্ফ টু লাভ"। তেওঁ একক শিল্পী হিচাপে ছটা এলবাম মুকলি কৰে। ১৯৮৭ চনত তেওঁ NAIRD ইণ্ডিপেণ্ডেণ্ট মিউজিক হল অৱ ফেমলৈ নিৰ্বাচিত হয়।)।

জীৱনী

ছান ফ্ৰান্সিস্কোৰ জন ফ্ৰেড এলেন (*১৯১৫) আৰু আৰ্নেষ্টিন ৰুথ এলেনৰ (১৯১৮−১৯৯৬)ৰ ঘৰত উল্ফৰ জন্ম হৈছিল। ৪ বছৰ বয়সত পিয়ানো শিকিবলৈ আৰম্ভ কৰে যদিও লাজৰ বাবে ১৬ বছৰ বয়সত পিয়ানো শিকিবলৈ এৰি দিয়ে। তেওঁলোকৰ দুজন সন্তান ১৯৬৪ আৰু ১৯৬৭ চনত জন্মগ্ৰহণ কৰিছিল।

১৯৬৯ চনত তেওঁ বিগ ছুৰ (Big Sur) সংগীত সম্প্ৰদায়ত অংশগ্ৰহণ কৰে আৰু গিল "জেলিৰল" টাৰ্নাৰ আৰু জৰ্জ শ্ৰডাৰৰ দৰে বন্ধুৰ দ্বাৰা প্ৰভাৱিত হৈ গীটাৰবাদক আৰু গীতিকাৰ হিচাপে দ্ৰুতগতিত বিকশিত হয়। ১৯৭১ চনত ভাল চৰ্তত চৌল উলফৰ পৰা বিচ্ছেদ ঘটি ছ’নোমা কাউন্টিলৈ গুচি যায়। তাত তেওঁ ডন কফিনৰ সৈতে তেওঁৰ প্ৰথম বেণ্ড দ্য ৱাইল্ডউড ফ্লাৱাৰ গঠন কৰে আৰু পিছলৈ তেওঁৰ সৈতে বিয়া হয়।

১৯৭৬ চনত তেওঁৰ নিজৰ লেবেল আউল ৰেকৰ্ডছৰ বেনাৰত মুক্তি পোৱা তেওঁৰ প্ৰথম এলবাম বেক ৰোডছ কেলিফৰ্ণিয়াৰ গুডইয়াৰ্ছ বাৰৰ এটা সৰু গীৰ্জাৰ কবৰস্থানত তেওঁক সমাধিস্থ কৰা হৈছে। ১৯৮৭ চনত বিশ্ব লোক সংগীত সংস্থাই তেওঁৰ সন্মানত কে'ট উল্ফ বঁটা প্ৰচলন কৰে।

তথ্য সংগ্ৰহ

শ্ৰেণী:আমেৰিকান কণ্ঠশিল্পী
ওম প্ৰকাশ আগৰৱাল

ওম প্ৰকাশ আগৰৱাল ( ২২ অক্টোবৰ ১৯৩১ – ১৫ আগষ্ট ২০২১) এজন ভাৰতীয় সংৰক্ষণবিদ আৰু সাংস্কৃতিক ঐতিহ্য আৰু সংৰক্ষণৰ সৈতে জড়িত কেইবাটাও সংস্থা যেনে ইণ্ডিয়ান নেচনেল ট্ৰাষ্ট ফৰ আৰ্ট এণ্ড কালচাৰেল হেৰিটেজ (INTACH), ইণ্ডিয়ান কাউন্সিল অৱ কনজাৰ্ভেচন ইনষ্টিটিউট (ICCI) আৰু নেচনেল ৰিচাৰ্চ লেবৰেটৰী ফৰ দ্য কনজাৰ্ভেচন অৱ কালচাৰেল প্ৰপাৰ্টি (NRLC) আদিৰ প্ৰতিষ্ঠাপক সদস্য আছিল। তেওঁ ইনটাচ ইণ্ডিয়ান কনজাৰ্ভেচন ইনষ্টিটিউটৰ সঞ্চালক প্ৰধান আৰু আইচিচিআই আৰু এনআৰএলচিৰ সঞ্চালক প্ৰধান আছিল। ভাৰত চৰকাৰে ২০১১ চনত তেওঁক সন্মান জনাই সংৰক্ষণৰ ক্ষেত্ৰত তেওঁ আগ বঢে়াৱা অৱদানৰ বাবে চতুৰ্থ সৰ্বোচ্চ ভাৰতীয় অসামৰিক বঁটা পদ্মশ্ৰী বঁটা প্ৰদান কৰে।

জীৱনী

১৯৩১ চনৰ ২২ অক্টোবৰত জন্মগ্ৰহণ কৰা ওম প্ৰকাশ আগৰৱালে ৰসায়ন বিজ্ঞানত স্নাতকোত্তৰ ডিগ্ৰী (এম এছ চি) লাভ কৰিছিল। আৰু ১৯৮৫ চনলৈকে ইয়াৰ সঞ্চালক হিচাপে কাৰ্যনিৰ্বাহ কৰিছিল। তাত থকা সময়ছোৱাত তেওঁ পুপুল জয়কাৰৰ নেতৃত্বৰ এটা গোটত যোগদান কৰে আৰু ১৯৮৪ চনত ইণ্ডিয়ান নেচনেল ট্ৰাষ্ট ফৰ আৰ্ট এণ্ড কালচাৰেল হেৰিটেজ (INTACH) প্ৰতিষ্ঠা কৰে। তেওঁ ইণ্ডিয়ান কাউন্সিল অৱ কনজাৰ্ভেচন ইনষ্টিটিউটৰ (আইচিচিআই)ৰ প্ৰাক্তন সঞ্চালক প্ৰধান আৰু আন্তৰ্জাতিক সাংস্কৃতিক সম্পত্তিৰ জৈৱ-অৱক্ষয় পৰিষদৰ (আইচিবিচিপি) সভাপতি আছিল। তেওঁ মিউজিয়াম এছ'চিয়েচন অৱ ইণ্ডিয়াআৰু ইণ্ডিয়ান এছ'চিয়েচন ফৰ দ্য ষ্টাডি অৱ কনজাৰ্ভেচন অৱ কালচাৰেল প্ৰপাৰ্টিৰ প্ৰাক্তন সভাপতি।

আগৰৱাল ইণ্ডিয়ান এছ'চিয়েচন ফৰ দ্য ষ্টাডি অৱ কনজাৰ্ভেচন অৱ কালচাৰেল প্ৰপাৰ্টি (এফআইএএছচি) আৰু ইণ্টাৰনেশ্যনেল ইনষ্টিটিউট অৱ কনজাৰ্ভেচন (এফআইআইচি)ৰ সন্মানীয় ফেলো আছিল। আৰু লেখক হিচাপে বা সম্পাদক হিচাপে ৩৭খন গ্ৰন্থ প্ৰকাশ কৰিছে।

ডিলিট (অনৰিছ কাউছা) ডিগ্ৰীধাৰী আগৰৱালে ১৯৯০ চনত আইচিঅ'এম বঁটা আৰু ১৯৯৩ চনত আইচিচিআৰএম বঁটা লাভ কৰিছিল। ২০১১ চনত পদ্মশ্ৰী অসামৰিক বঁটাৰ বাবে ভাৰত চৰকাৰে তেওঁক গণৰাজ্য দিৱসৰ সন্মান তালিকাত অন্তৰ্ভুক্ত কৰে।

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:পদ্মশ্ৰী বঁটা বিজয়ী
পাম গ্ৰিয়াৰ

পামেলা চুজেন গ্ৰিয়াৰ (ইংৰাজী: Pamela Suzette Grier; জন্ম: ২৬ মে', ১৯৪৯) এগৰাকী আমেৰিকান অভিনেত্ৰী, গায়িকা আৰু সমৰ কলাবিদ। চলচ্চিত্ৰ নিৰ্মাতা কুয়েন্টিন টাৰাণ্টিমুৱে তেওঁক চিনেমাৰ প্ৰথম মহিলা একচন ষ্টাৰ হিচাপে অভিহিত কৰিছে। ১৯৭০ চনৰ আমেৰিকান ইণ্টাৰনেশ্যনেল পিকচাৰ্ছ আৰু নিউ ৱৰ্ল্ড পিকচাৰ্ছৰ কেইবাখনো একচন, ব্ল্যাক্সপ্লইটেশ্যন আৰু ওমেন-ইন-প্ৰিজন চলচ্চিত্ৰত অভিনয় কৰি তেওঁ খ্যাতি অৰ্জন কৰিছিল। তেওঁৰ উল্লেখযোগ্য স্বীকৃতিসমূহৰ ভিতৰত এমি বঁটা, গ'ল্ডেন গ্লোব বঁটা, স্ক্ৰীণ এক্টৰ্ছ গিল্ড বঁটা, চেটেলাইট বঁটা আৰু শনি বঁটাৰ বাবে লাভ কৰা মনোনয়ন অন্যতম।

গ্ৰিয়াৰে কফি (১৯৭৩) আৰু ফক্সি ব্ৰাউন (১৯৭৪) ছবিৰ নাম চৰিত্ৰত অভিনয় কৰি চৰ্চালৈ আহিছিল; এই সময়ছোৱাত তেওঁৰ অন্যান্য প্ৰধান চলচ্চিত্ৰসমূহৰ ভিতৰত আছিল দ্য বিগ ডল হাউচ (১৯৭১), ৱমেন ইন কেজেছ (১৯৭১), দ্য বিগ বাৰ্ড কেজ (১৯৭২), ব্লেক মামা হোৱাইট মামা (১৯৭৩), স্ক্ৰিম ব্লাকুলা স্ক্ৰিম (১৯৭৩), দ্য এৰিনা (১৯৭৪), চেবা, বেবী (১৯৭৫), বাকটাউন (১৯৭৫) আৰু ফ্ৰাইডে ফষ্টাৰ (১৯৭৫)। তেওঁ গ্ৰিজড লাইটনিং (১৯৭৭) ছবিত ৰিচাৰ্ড প্ৰায়ৰৰ চৰিত্ৰ ওৱেন্ডেল স্কটৰ পত্নীৰ চৰিত্ৰতো অভিনয় কৰিছিল। তেওঁৰ প্ৰথম অভিনীত ছবিৰ প্ৰায় তিনি দশকৰ পিছত টাৰাণ্টিমুৰ অপৰাধমূলক ছবি জ্যাকি ব্ৰাউনত (১৯৯৭) নাম চৰিত্ৰত অভিনয় কৰে। গ্ৰিয়াৰে এস্কেপ ফ্ৰম এল.এ. (১৯৯৬), মাৰ্চ এটেকছ! (১৯৯৬), জব্ৰেকাৰ (১৯৯৯), হলি স্মোক! (১৯৯৯), চনো ডে (২০০০), বোনছ (২০০১), জাষ্ট ৰাইট (২০১০), লেৰী ক্ৰাউন (২০১১) আৰু পমছ (২০১৯) ছবিতো অভিনয় কৰিছিল।

টেলিভিছনৰ ক্ষেত্ৰত গ্ৰিয়াৰে শ্ব’টাইম কমেডী-ড্ৰামা ধাৰাবাহিক লিংকছত (১৯৯৮–২০০০) এলিনৰ উইনথ্ৰপ, শ্ব’টাইম ড্ৰামা ধাৰাবাহিক দ্য এল ৱৰ্ডত (২০০৪–২০০৯) কেট "কিট" পৰ্টাৰ আৰু এবিচি চিটকম ব্লেছ ডিচ মেছত (২০১৯–২০২০) কনষ্টেন্স টেৰীৰ চৰিত্ৰত অভিনয় কৰিছিল। এনিমেটেড ধাৰাবাহিক হেপিলি এভাৰ আফটাৰ: ফেয়াৰী টেলছ ফৰ এভৰী চাইল্ডত (১৯৯৯) তেওঁৰ কামৰ বাবে তেওঁ প্ৰশংসা লাভ কৰিছিল।

২০১৬ চনত ইণ্ডিৱাইৰে গ্ৰিয়াৰক একাডেমী বঁটাৰ মনোনয়ন লাভ নকৰা অন্যতম শ্ৰেষ্ঠ অভিনেতা হিচাপে নামকৰণ কৰিছিল।

তথ্যসূত্ৰ

বাহ্যিক সংযোগ

Pam Grier Happy Birthday, Pam Grier: Interview with the Accidental Action Heroine at B Lights Film Journal

শ্ৰেণী:আমেৰিকান অভিনয় শিল্পী